LISA

Määruse (EÜ) nr 794/2004 I lisa III.14 osa asendatakse järgmisega:

„III.14 OSA

KALANDUS- JA VESIVILJELUSSEKTORILE ANTAVA RIIGIABI TÄIENDAVA TEABE LEHT

Käesolevat täiendava teabe lehte tuleb kasutada kalandus- ja vesiviljelussektoris antava riigiabi kontrollimise suunistes (1) (edaspidi „suunised“) esitatud abimeetmest teatamiseks.

1. Ühised hindamispõhimõtted

1.1. Kas abimeede vastab järgmistele ühistele hindamispõhimõtetele? Kui jah või kui abimeetmel ei pea olema suuniste punkti 3.6 kohast ergutavat mõju, tehke märge vastavasse kasti:

☐ abimeetmega aidatakse kaasa täpselt määratletud ühist huvi pakkuva eesmärgi saavutamisele;

☐ vajadus riigi sekkumiseks: riigiabimeede on suunatud olukorrale, kus abi võib kaasa tuua olulise paranduse, mida turg ise ei saa teha, nt turutõrke parandamine;

☐ abimeetme asjakohasus: abimeede on sobiv poliitiline vahend ühistes huvides oleva eesmärgi saavutamiseks;

☐ ergutav mõju: abi muudab asjaomase ettevõtja käitumist nii, et ta hakkab tegelema lisategevusalaga, mida ta ilma abita ei teeks või teeks piiratult või eri viisil või muus kohas; või abil ei pea suuniste punkti 52 kohaselt olema ergutavat mõju;

☐ abi proportsionaalsus (piirdumine minimaalselt vajaliku abiga): abi antakse ainult minimaalses vajalikus summas, et soodustada lisainvesteeringut või -tegevust asjaomases valdkonnas;

☐ liikmesriikidevahelisele konkurentsile ja kaubandusele avalduva põhjendamatu negatiivse mõju vältimine: abi negatiivne mõju on piisavalt väike selleks, et meetme üldine mõju oleks positiivne;

☐ abi läbipaistvus: liikmesriikidel, komisjonil, ettevõtjatel ja avalikkusel peab olema hea juurdepääs kõigile asjaomastele õigusaktidele ja nende alusel antavat abi käsitlevale teabele.

1.2. Kas abimeede või sellega seotud mis tahes tingimus (sh selle rahastamise meetod, kui see on meetme lahutamatu osa) toob kaasa liidu õiguse rikkumise?

☐ Jah ☐ Ei

1.3. Kas abi antakse tegevuseks, mis on seotud ekspordiga kolmandatesse riikidesse või liikmesriikidesse (täpsemalt abi, mis on vahetult seotud eksporditavate koguste, turustusvõrgu loomise ja toimimise või muude eksportimisega seotud jooksvate kuludega), või on abi tingimuseks kodumaiste toodete kasutamine importtoodete asemel?

☐ Jah ☐ Ei

Pange tähele, et kui vastus punktides 1.2 ja 1.3 esitatud küsimusele on jaatav, on abi siseturuga kokkusobimatu suuniste punktide 26 ja 27 kohaselt.

1.4. Kas abi antakse ettevõtjale, kellele on esitatud seni täitmata korraldus abi tagasimaksmiseks tulenevalt komisjoni eelnevast otsusest, millega abi on tunnistatud ebaseaduslikuks ja siseturuga kokkusobimatuks?

Pange tähele, et see ei kehti loodusõnnetuste põhjustatud kahju korvamiseks aluslepingu artikli 107 lõike 2 punkti b alusel antava abi puhul.

☐ Jah ☐ Ei

Kui vastus on jaatav, märkige palun asjakohane komisjoni otsus:

2. Kalandus- ja vesiviljelussektoris kehtivad konkreetsed põhimõtted

2.1. Kas abikava puhul on taotlused vastuvõetamatud, kui need on esitanud ettevõtjad, kes on Euroopa Parlamendi ja nõukogu määruse (EL) nr 508/2014 (2) artikli 10 lõike 4 alusel vastu võetud delegeeritud õigusaktides sätestatud ajavahemiku jooksul toime pannud ühe või mitu kõnealuse määruse artikli 10 lõike 1 kohast õigusrikkumist või artikli 10 lõike 3 kohase pettuse?

Pange tähele, et see põhimõte ei kehti juhul, kui abi vastab suuniste punktide 4, 5.3 ja 5.4 kohastele konkreetsetele tingimustele.

☐ Jah ☐ Ei

Kui vastus on jaatav, märkige palun asjakohased vastuvõetamatust käsitlevad sätted:

2.2. Kas abikava puhul on taotlused vastuvõetamatud, kui need on esitanud ettevõtjad, kes on Euroopa Parlamendi ja nõukogu määruse (EL) nr 508/2014 artikli 10 lõike 4 alusel vastu võetud delegeeritud õigusaktides sätestatud ajavahemiku jooksul toime pannud ühe või mitu kõnealuse määruse artikli 10 lõike 1 kohast õigusrikkumist või artikli 10 lõike 3 kohase pettuse?

Pange tähele, et see põhimõte ei kehti juhul, kui abi vastab suuniste punktide 4, 5.3 ja 5.4 kohastele konkreetsetele tingimustele.

☐ Jah ☐ Ei

2.3. Kas abimeetmes on selgelt sätestatud, et kõik ettevõtjad peavad järgima ühist kalanduspoliitikat käsitlevaid õigusnorme projekti kogu rakendamisperioodi vältel ja viie aasta jooksul pärast abisaajale lõppmakse tegemist?

☐ Jah ☐ Ei

2.4. Palun kinnitage, et ettevõtja, kes on projekti kogu rakendamisperioodi vältel ja viie aasta jooksul pärast abisaajale lõppmakse tegemist toime pannud ühe või mitu määruse (EL) nr 508/2014 artikli 10 lõikes 1 sätestatud õigusrikkumist, peab abi tagasi maksma.

☐ Jah ☐ Ei

2.5. Palun kinnitage, et abi ei anta tegevusele, mida käsitatakse määruse (EL) nr 508/2014 artikli 11 kohaselt rahastamiskõlbmatu toiminguna.

☐ Jah ☐ Ei

2.6. Kui vastus käesoleva täiendava teabe lehe punktides 2.3, 2.4 ja 2.5 esitatud küsimustele on jaatav, märkige palun asjakohaste riigi õigusaktide konkreetsed sätted, milles on esitatud nendes küsimustes osutatud tingimused:

2.7. Kui abimeede on sama laadi kui määruse (EL) nr 508/2014 kohaselt rahastamiskõlblik toiming, siis kas see vastab kõnealuse määruse asjakohastele sama laadi toimingut käsitlevatele sätetele, eelkõige riigiabi osakaalu käsitlevatele sätetele?

☐ Jah ☐ Ei

Kui vastus on eitav, tõendage palun abi põhjendatust ja hädavajalikkust:

3. Panus ühise eesmärgi saavutamisse

3.1. Kas see abimeede kuulub suuniste punktide 4, 5.1, 5.3 või 5.4 alla ja vastab asjakohases punktis esitatud konkreetsetele tingimustele?

☐ Jah ☐ Ei

Pange tähele, et jaatava vastuse korral leiab komisjon, et abimeede aitab kaasa ühist huvi pakkuva eesmärgi saavutamisele, ning eirake punkte 3.2 ja 3.3.

3.2. Palun märkige aluslepingu artikli 107 lõike 3 kohane ühine eesmärk / kohased ühised eesmärgid, mida abimeede aitab saavutada:

3.3. Palun märkige ühise kalanduspoliitika eesmärk/eesmärgid, mida abimeede aitab saavutada, ning tõendage, kuidas abimeede aitab seda eesmärki / neid eesmärke saavutada, kahjustamata seejuures ühise kalanduspoliitika muude eesmärkide saavutamist (3):

4. Riigi sekkumise vajadus

4.1. Kas see abimeede kuulub suuniste punktide 4, 5.1, 5.3 või 5.4 alla ja vastab asjakohases punktis esitatud konkreetsetele tingimustele?

☐ Jah ☐ Ei

Pange tähele, et jaatava vastuse korral leiab komisjon, et on vajadus riigi sekkumiseks, ning eirake punkte 4.2, 4.3 ja 4.4.

4.2. Kirjeldage abimeetmega lahendatavat probleemi ja selgitage, kuidas abi suunatakse olukorrale, kus abi võib kaasa tuua olulise paranduse, mida turg ise ei saa teha:

4.3. Selgitage, kas ja kuidas abimeede aitab turutõrget kõrvaldada ning soodustab turgude tõhusat toimimist ja konkurentsivõime tugevdamist või juhul, kui turul saavutatud tulemused ei ole võrdsete võimaluste või ühtekuuluvuspoliitika seisukohast rahuldavad, siis kas ja kuidas riigiabi kasutatakse soovitumate, tasakaalustatumate tulemuste saavutamiseks:

4.4. Selgitage, kas ja kuidas abi aitab edendada kalandus- ja vesiviljelussektori ratsionaliseerimist ja tõhustamist ning kas ja kuidas selle eesmärk on sektori olukorda pidevalt parandada, et see toimiks turutegurite alusel:

5. Abi asjakohasus

5.1. Kas see abi kuulub suuniste punktide 4, 5.1, 5.3 või 5.4 alla ja vastab asjakohases punktis esitatud konkreetsetele tingimustele?

☐ Jah ☐ Ei

Pange tähele, et jaatava vastuse korral leiab komisjon, et abimeede on sobiv poliitiline vahend, ning eirake punkte 5.2–5.5.

5.2. Tõendage, miks muud vähem moonutavad poliitikavahendid ei võimalda anda sama positiivset panust ühise kalanduspoliitika eesmärkide saavutamisse ning miks muud poliitikavahendid on kõrvale jäetud:

5.3. Kas teatatud abimeetme kohta on tehtud mõjuhinnang?

☐ Jah ☐ Ei

Kui vastus on jaatav, palun esitage kokkuvõte selle peamiste järelduste kohta:

5.4. Palun märkige abi vorm ja selgitage, miks sellise abi vormiga moonutatakse konkurentsi ja kaubandust tõenäoliselt kõige vähem:

5.5. Kui abi antakse vormis, mis annab otsese varalise kasu (nt otsetoetused, vabastus maksudest, sotsiaalkindlustusmaksetest või muudest kohustuslikest tasudest või nende vähendamine), tõendage, miks on vähem asjakohased muud, potentsiaalselt vähem moonutavad abivormid, nagu tagasimakstavad ettemaksed, või abivormid, mis põhinevad võlal või omakapitaliinstrumentidel (nt väikese intressiga laenud või intressisoodustused, riigi tagatised või alternatiivne kapitali andmine soodsatel tingimustel):

6. Ergutav mõju

6.1. Kas abi on oma laadilt selline tasandustoetus nagu punktide 4, 5.3 või 5.4 alla kuuluv abi ja vastab asjakohases punktis esitatud konkreetsetele tingimustele või kuulub abi suuniste punkti 5.6 alla ja vastab kõnealuses punktis esitatud tingimustele?

☐ Jah ☐ Ei

Pange tähele, et jaatava vastuse korral ei pea abimeetmel olema ergutavat mõju, ning eirake punkte 6.2–6.6.

6.2. Tõendage, kuidas abi muudab ettevõtja käitumist nii, et ta hakkab tegelema lisategevusalaga, mida ta ilma abita ei teeks või teeks piiratult või eri viisil:

6.3. Kas abiga subsideeritakse sellise tegevuse kulusid, mida abisaaja oleks teinud niisamagi, või hüvitatakse sellega majandustegevuse tavalist äririski?

☐ Jah ☐ Ei

Pange tähele, et jaatava vastuse korral ei ole abil ergutavat mõju (suuniste punkt 49).

6.4. Kas abi antakse seoses tegevusega, mida abisaaja on alustatud juba enne seda, kui ta esitas abitaotluse riiklikule ametiasutusele?

☐ Jah ☐ Ei

Pange tähele, et kui vastus on jaatav, ei ole abil suuniste punkti 51 kohaselt ergutavat mõju.

6.5. Kas abi on tegevusabi (4) või abi kohustuslike standardite täitmise hõlbustamiseks?

☐ Jah ☐ Ei

Pange tähele, et kui vastus on jaatav, on selline abi suuniste punkti 50 kohaselt põhimõtteliselt siseturuga kokkusobimatu, välja arvatud juhul, kui liidu õigusaktides või kõnealustes suunistes on sõnaselgelt ette nähtud erandid, või muudel nõuetekohaselt põhjendatud juhtudel.

Kui vastus on jaatav, märkiga palun sätted, millega on selline abi sõnaselgelt lubatud, või esitage sellise abi üksikasjalik põhjendus:

6.6. Kui abi on maksusoodustuse vormis, siis kas meetmega kehtestatakse õigus saada abi kooskõlas objektiivsete kriteeriumidega, ilma et liikmesriik saaks täiendavalt oma kaalutlusõigust kasutada?

Pange tähele, et seda nõuet ei kohaldata maksumeetme kava järglaskavade puhul, kui meede oli juba eelmiste maksusoodustuskavadega kaetud.

☐ Jah ☐ Ei

7. Abi proportsionaalsus

7.1. Kas abi on oma laadilt selline tasandustoetus nagu punktide 4, 5.3 või 5.4 alla kuuluv abi ja kas see vastab asjakohases punktis esitatud konkreetsetele tingimustele või kas abi kuulub suuniste punkti 5.6 alla ja vastab kõnealuses punktis esitatud tingimustele?

☐ Jah ☐ Ei

Pange tähele, et jaatava vastuse korral on abi proportsionaalne, ning eirake punkte 7.2–7.4.

7.2. Tõendage, kas ja kuidas abi summa vastab toetatavas piirkonnas investeeringu rakendamise täiendavatele netokuludele võrreldes vastupidise olukorraga, kus abi ei anta:

7.3. Kui abimeede on sama laadi kui toiming, mis on rahastamiskõlblik määruse (EL) nr 508/2014 alusel, siis kas abisumma ületab riigiabi suhtes kohaldatavat abi ülemmäära, mis on sätestatud kõnealuse määruse artiklis 95 ja I lisas?

☐ Jah ☐ Ei

Kui vastus on jaatav, tõendage palun abi põhjendatust ja hädavajalikkust:

7.4. Kas abi antakse samaaegselt mitme abikava alusel või koos sihtotstarbelise üksikabiga?

☐ Jah ☐ Ei

Kui vastus on jaatav, siis kas tegevusele eraldatud riigiabi kogusumma ületab suunistes osutatud abi ülemmäärasid?

☐ Jah ☐ Ei

8. Mõju konkurentsile ja kaubandusele

8.1. Kas abi kuulub suuniste punktide 4, 5.1, 5.3 või 5.4 alla ja vastab asjakohases punktis esitatud konkreetsetele tingimustele?

☐ Jah ☐ Ei

Pange tähele, et jaatava vastuse korral leiab komisjon, et ebasoodne mõju konkurentsile ja kaubandusele on minimaalne, ning eirake punkte 8.2 ja 8.3.

8.2. Palun tõendage, kuidas abimeetme negatiivne mõju liikmesriikidevahelisele konkurentsile ja kaubandusele on minimaalne ning kuidas positiivne mõju ühise eesmärgi saavutamisele kaalub selle üles. Abikava puhul võtke palun arvesse pigem moonutuste kumulatiivset kui individuaalset mõju ning asjakohaste projektide suurust, individuaalseid ja kumulatiivseid abisummasid, eeldatavaid abisaajaid ning sihtvaldkonna eripära. Üksikabi puhul käsitlege palun negatiivset mõju seoses turult väljumise takistamise ja märkimisväärse turujõuga ning esitage tõendid, mis võimaldavad kindlaks teha asjaomase tooteturu, geograafilise turu ning asjaomased konkurendid, kliendid ja tarbijad:

8.3. Kas teatatud abimeetme kohta on tehtud mõjuhinnang?

☐ Jah ☐ Ei

Kui vastus on jaatav, palun esitage kokkuvõte selle peamiste järelduste kohta:

9. Läbipaistvus

9.1. Kas liikmesriik avaldab vähemalt järgmise teabe ülevaatlikul riigiabi veebisaidil riiklikul või piirkondlikul tasandil?

a) abikava täielik tekst ja selle rakendussätted või üksikabi juriidiline alus või link sellele;

b) abi andev (andvad) ametiasutus(ed);

c) individuaalsete abisaajate nimed, igale abisaajale antava abi liik ja summa, abi andmise kuupäev, ettevõtja liik (VKE/suurettevõtja), piirkond, kus abisaaja asub (NUTS II tasandil), ja põhiline majandussektor, milles ettevõtja tegutseb (NACE rühma tasandil). (Nimetatud nõudest võib loobuda sellise üksikabi andmisel, mis ei ületa 30 000 eurot. Maksusoodustusena antava abi korral võib teabe esitada järgmistes vahemikes (miljonites eurodes): 0,03–0,5; üle 0,5 – 1; alla 1 – 2; üle 2.)

☐ Jah ☐ Ei

9.2. Palun kinnitage, et:

a) selline teave avaldatakse pärast seda, kui on tehtud otsus abi andmise kohta;

b) teavet säilitatakse vähemalt kümme aastat;

c) teave on üldsusele piiranguteta kättesaadav (5).

☐ Jah ☐ Ei

Pange tähele, et liikmesriikidelt ei nõuta eespool toodud teabe avaldamist enne 1. juulit 2017 (6).

10. Abi liigid

10.1. Palun valige suuniste see punkt, mille all abi tuleks hinnata, ja esitage üksikasjalik teave käesoleva täiendava teabe lehe punktides 11–18 valitud variandi kohta:

☐ suuniste punkt 4.1: abi loodusõnnetuste ja erakorraliste sündmuste tekitatud kahju korvamiseks

☐ suuniste punkt 5.1: abi grupierandi määrusega hõlmatud meetmeliikide jaoks

☐ suuniste punkt 5.2: teatavate horisontaalsuuniste kohaldamisalasse kuuluv abi

☐ suuniste punkt 5.3: abi ebasoodsate ilmastikutingimuste tekitatud kahju korvamiseks

☐ suuniste punkt 5.4: abi vesiviljeluse loomataudide ennetamise, kontrolli ja tõrje kulude katmiseks

☐ suuniste punkt 5.5: maksulaadsetest lõivudest rahastatav abi

☐ suuniste punkt 5.6: tegevusabi äärepoolseimates piirkondades

☐ suuniste punkt 5.7: muudeks meetmeteks antav abi

11. Abi loodusõnnetuste ja erakorraliste sündmuste tekitatud kahju korvamiseks

See punkt tuleb täita juhul, kui teatatakse abimeetmest, mis on kavandatud loodusõnnetuste või erakorraliste sündmuste tekitatud kahju korvamiseks suuniste punkti 4.1 kohaselt.

11.1. Kas see abimeede on ex ante abikava raamistik maavärina, laviini, maalihke, üleujutuse, keeristormi, orkaani, vulkaanipurske või looduslikult alguse saanud metsapõlengu tekitatud kahju hüvitamiseks?

☐ Jah ☐ Ei

(Kui vastus on jaatav, eirake punkte 11.3., 11.4, 11.5, 11.7 ja 11.8.)

11.2. Mis liiki loodusõnnetus või erakorraline sündmus põhjustas (või ex ante abikava raamistiku korral võiks põhjustada) hüvitamisele kuuluvad kahjud?

11.3. Millal leidis aset punktis 11.1 osutatud sündmus?

11.4. Palun märkige abi väljamaksmise viimane tähtaeg:

11.5. Kas liikmesriigi pädev asutus on ametlikult kinnitanud, et sündmusel on loodusõnnetuse või erakorralise sündmuse tunnused?

☐ Jah ☐ Ei

11.6. Kas abi makstakse otse asjaomasele ettevõtjale?

☐ Jah ☐ Ei

11.7. Tõendage, et loodusõnnetuse või erakorralise sündmuse ja ettevõtjale tekkinud kahju vahel on otsene põhjuslik seos:

11.8. Esitage võimalikult täpne hinnang ettevõtjale põhjustatud kahjude kohta:

11.9. Täpsustage, millist liiki kahju hüvitatakse (nt materiaalne kahju varadele, saamata jäänud tulu):

11.10. Kas rahastamiskõlblikud on üksnes loodusõnnetuse või erakorralise sündmuse otsesel tagajärjel tekkinud kahju kulud?

☐ Jah ☐ Ei

11.11. Kas kahju tekitatud kulusid hindab ametiasutus, abi andva ametiasutuse tunnustatud sõltumatu ekspert või kindlustusandja?

☐ Jah ☐ Ei

Kui vastus on jaatav, palun täpsustage, milline asutus hindab kulusid:

11.12. Kirjeldage kahju arvutamist:

11.13. Kui tegemist on materiaalse kahjuga varadele, siis kas sellise materiaalse kahju arvutamisel võetakse aluseks kahjustatud vara taastamise kulu või majanduslik väärtus enne loodusõnnetust või erakorralist sündmust?

☐ Jah ☐ Ei

11.14. Kui tegemist on materiaalse kahjuga varadele, siis kas see ületab kahjustatud vara taastamise kulu või loodusõnnetuse või erakorralise sündmuse põhjustatud õiglase turuväärtuse vähenemist?

☐ Jah ☐ Ei

11.15. Kas saamata jäänud tulu arvutamiseks lahutatakse:

a) loodusõnnetuse või erakorralise sündmuse esinemise aastal või igal järgneval aastal, mida tootmisvahendite täielik või osaline hävimine mõjutab, toodetud kalandus- või vesiviljelustoodangu hulga ja samal aastal saadud keskmise müügihinna korrutis järgmisest:

b) loodusõnnetusele või erakorralisele sündmusele eelneval kolmel aastal toodetud kalandus- või vesiviljelustoodangu keskmise aastakoguse või loodusõnnetusele või erakorralisele sündmusele eelneval viiel aastal põhineva kolme aasta keskmise (mille arvutamisel on kõrvale jäetud kõige suurem ja kõige väiksem näitaja) ja saadud keskmise müügihinna korrutis?

☐ Jah ☐ Ei

11.16. Kas kahju arvutatakse välja iga abisaaja kohta eraldi?

☐ Jah ☐ Ei

11.17. Kas abi ja mis tahes muud kahju hüvitamiseks saadud maksed, sealhulgas kindlustushüvitised, on kuni 100 % rahastamiskõlblikest kuludest?

☐ Jah ☐ Ei

11.18. Ex ante abikava raamistike puhul kinnitage palun, et liikmesriik täidab suuniste punkti 130 kohast aruandluskohustust.

☐ Jah ☐ Ei

11.19. Esitage mis tahes muu teave, mis on käesoleva jao alusel asjaomase meetme hindamiseks asjakohane:

12. Abi grupierandi määrusega hõlmatud meetmeliikide jaoks

See punkt tuleb täita juhul, kui teatatakse abimeetmest, mis on sama laadi kui suuniste punkti 19 alapunktis a osutatud ühe grupierandi määruse kohaselt siseturuga kokkusobivaks peetava abi liik, nagu on sätestatud suuniste punktis 5.1. Kui abimeede on saama laadi kui komisjoni määruse (EL) nr 1388/2014 (7) artiklis 44 osutatud loodusõnnetuste ja erakorraliste sündmuste tekitatud kahju korvamiseks antav abi, täitke palun punkt 11.

12.1. Kas abi on sama laadi kui suuniste punkti 19 alapunktis a osutatud ühe grupierandi määruse kohaselt siseturuga kokkusobivaks peetav abi?

☐ Jah ☐ Ei

Märkige palun kohaldatav määrus ja kõnealuse määruse asjakohased artiklid:

12.2. Kas abi vastab kohaldatava määruse asjakohastes artiklites esitatud kriteeriumidele?

☐ Jah ☐ Ei

Kui vastus on eitav, tõendage palun abi põhjendatust ja hädavajalikkust:

12.3. Esitage mis tahes muu teave, mis on käesoleva jao alusel asjaomase meetme hindamiseks asjakohane:

13. Teatavate horisontaalsuuniste kohaldamisalasse kuuluv abi

See punkt tuleb täita juhul, kui teatatakse abimeetmest, mis kuulub teatavate horisontaalsuuniste või muude komisjoni poolt vastuvõetud õigusaktide kohaldamisalasse, nagu on sätestatud suuniste punktis 5.2.

13.1. Kas abi kuulub teatavate horisontaalsuuniste või muude komisjoni poolt vastuvõetud õigusaktide kohaldamisalasse (8)?

☐ Jah ☐ Ei

Kui vastus on jaatav, märkige palun asjakohased horisontaalsuunised või muud õigusaktid ja nende aktide asjakohased sätted ning tõendage, et abi vastab kõigile nende aktide asjakohastes sätetes esitatud kriteeriumidele:

13.2. Esitage mis tahes muu teave, mis on käesoleva jao alusel asjaomase meetme hindamiseks asjakohane:

14. Abi ebasoodsate ilmastikutingimuste tekitatud kahju korvamiseks

See punkt tuleb täita juhul, kui teatatakse abimeetmest, mis on kavandatud ebasoodsate ilmastikutingimuste tekitatud kahju korvamiseks, nagu on sätestatud suuniste punktis 5.3. Kui abimeede on saama laadi kui määruse (EL) nr 1388/2014 artiklis 20 osutatud ühisfondidele ebasoodsate ilmastikutingimuste jaoks antav abi, täitke palun punkt 12.

14.1. Kas see abimeede on ex ante abikava raamistik ebasoodsate ilmastikutingimuste tekitatud kahju korvamiseks?

☐ Jah ☐ Ei

(Kui vastus on jaatav, eirake punkte 14.3–14.6 ja 14.9.)

14.2. Mis laadi ebasoodsad ilmastikutingimused põhjustasid (või ex ante abikava raamistiku korral võiksid põhjustada) hüvitamisele kuuluvad kahjud?

14.3. Millal leidis aset punktis 14.1 osutatud sündmus?

14.4. Palun märkige abi väljamaksmise viimane tähtaeg:

14.5. Kas ebasoodsate ilmastikutingimuste tekitatud kahju ületab 30 % keskmisest aastakäibest, arvutatuna eelneva kolme kalendriaasta põhjal või ebasoodsate ilmastikutingimuste esinemisele eelneval viiel aastal põhineva kolme aasta keskmise põhjal (arvutamisel on kõrvale jäetud kõige suurem ja kõige väiksem näitaja)?

☐ Jah ☐ Ei

Kui vastus on jaatav, esitage üksikasjalik teave, mis näitab, et punkti 14.5 tingimus on täidetud:

14.6. Tõendage, et ebasoodsate ilmastikutingimuste ja ettevõtja kantud kahju vahel on otsene põhjuslik seos:

14.7. Määruse (EL) nr 508/2014 artikli 35 lõikes 1 osutatud ebasoodsate ilmastikutingimuste tekitatud kahju korral põhjendage, miks liikmesriik kavatseb anda abi, selle asemel et maksta rahalist hüvitist ebasoodsate ilmastikutingimustega seotud ühisfondidest vastavalt kõnealuse määruse artiklile 35:

14.8. Kas abi makstakse otse asjaomasele ettevõtjale?

☐ Jah ☐ Ei

17.9. Palun esitage võimalikult täpne hinnang võimalike abisaajate kantud kahjude kohta:

14.10. Täpsustage, millist liiki kahju hüvitatakse (nt materiaalne kahju varadele, saamata jäänud tulu):

14.11. Kas rahastamiskõlblikud on üksnes ebasoodsate ilmastikutingimuste otsesel tagajärjel tekkinud kahju kulud?

☐ Jah ☐ Ei

14.12. Kas kahju tekitatud kulusid hindab ametiasutus, abi andva ametiasutuse tunnustatud sõltumatu ekspert või kindlustusandja?

☐ Jah ☐ Ei

Kui vastus on jaatav, palun täpsustage, milline asutus kulusid hindab:

14.13. Palun kirjeldage kahju arvutamist:

14.14. Kui tegemist on materiaalse kahjuga varadele, siis kas sellise kahju arvutamisel võetakse aluseks kahjustatud vara taastamise kulu või majanduslik väärtus enne ebasoodsaid ilmastikutingimusi?

☐ Jah ☐ Ei

14.15. Kui tegemist on materiaalse kahjuga varadele, siis kas see ületab kahjustatud vara taastamise kulu või ebasoodsate ilmastikutingimuste põhjustatud õiglase turuväärtuse vähenemist?

☐ Jah ☐ Ei

14.16. Kas materiaalse kahju korral ületab tootmise vähenemisest tingitud kahju 30 % keskmisest käibest, arvutatuna eelneva kolme kalendriaasta põhjal või ebasoodsate ilmastikutingimuste esinemisele eelneval viiel aastal põhineva kolme aasta keskmise põhjal (arvutamisel on kõrvale jäetud kõige suurem ja kõige väiksem näitaja)?

☐ Jah ☐ Ei

Kui vastus on jaatav, esitage üksikasjalik teave, mis näitab, et punkti 14.15 tingimus on täidetud:

14.17. Kas saamata jäänud tulu arvutamiseks lahutatakse:

a) ebasoodsate ilmastikutingimuste esinemise aastal või igal järgneval aastal, mida tootmisvahendite täielik või osaline hävimine mõjutab, toodetud kalandus- või vesiviljelustoodangu hulga ja samal aastal saadud keskmise müügihinna korrutis järgmisest:

b) ebasoodsatele ilmastikutingimustele eelneval kolmel aastal toodetud kalandus- või vesiviljelustoodangu keskmise aastakoguse või ebasoodsatele ilmastikutingimustele eelneval viiel aastal põhineva kolme aasta keskmise (mille arvutamisel on kõrvale jäetud kõige suurem ja kõige väiksem näitaja) ja saadud keskmise müügihinna korrutis?

☐ Jah ☐ Ei

14.18. Kas kahju arvutatakse välja iga abisaaja kohta eraldi?

☐ Jah ☐ Ei

14.19. Kas abi ja mis tahes muud kahju hüvitamiseks saadud maksed, sealhulgas kindlustushüvitised, on kuni 100 % rahastamiskõlblikest kuludest?

☐ Jah ☐ Ei

14.20. Ex ante abikava raamistike puhul kinnitage palun, et liikmesriik täidab suuniste punkti 130 kohast aruandluskohustust.

☐ Jah ☐ Ei

14.21. Esitage mis tahes muu teave, mis on käesoleva punkti alusel asjaomase meetme hindamiseks asjakohane:

15. Abi vesiviljeluse loomataudide ennetamise, kontrolli ja tõrje kulude katmiseks

See punkt tuleb täita juhul, kui teatatakse abimeetmest, mis on kavandatud vesiviljeluse loomataudide ennetamise, kontrolli ja tõrje kulude katmiseks, nagu on sätestatud suuniste punktis 5.4. Kui abimeede on saama laadi kui määruse (EL) nr 1388/2014 artiklis 39 osutatud loomatervishoiuks ja loomade heaoluks antav abi, täitke palun punkt 12.

15.1. Kas see abimeede on ex ante abikava raamistik vesiviljeluse loomataudide ennetamise, kontrolli ja tõrje kulude katmiseks?

☐ Jah ☐ Ei

(Kui vastus on jaatav, eirake punkte 15.5, 15.6 ja 15.9.)

15.2. Märkige palun, seoses milliste taudidega, mis on kantud Maailma Loomatervishoiu Organisatsiooni loomataudide loetellu, Euroopa Parlamendi ja nõukogu määruse (EL) nr 652/2014 (9) II lisasse või nõukogu direktiivi 2006/88/EÜ (10) IV lisa II osasse, abi antakse:

Pange tähele, et seoses Maailma Loomatervishoiu Organisatsiooni loomataudide loetellu kantud taudi(de)ga kohaldatakse loetelu seda versiooni, mis kehtib abimeetmest teatamise ajal. Kui üksikabi puhul on abi juba antud või makstud, kohaldatakse loetelu seda versiooni, mis avaldati abi andmise või maksmise ajal, ning abikava puhul kohaldatakse loetelu versiooni, mis avaldati kava alustamise ajal.

15.3. Kas abi antakse liidu, riigi või piirkonna tasandi loomahaiguse leviku ennetamise, kontrolli või tõrjumise programmi osana?

☐ Jah ☐ Ei

Kui vastus on jaatav, märkige palun asjakohane programm ja konkreetsed sätted:

15.4. Kas abi antakse pädeva ametisutuse kehtestatud erakorraliste meetmete osana?

☐ Jah ☐ Ei

Kui vastus on jaatav, märkige palun asjakohane meede ja konkreetsed sätted:

15.5. Millal tekkisid vesiviljeluse loomataudide ennetamise, kontrolli ja tõrjega seotud kulud?

15.6. Palun märkige abi väljamaksmise viimane tähtaeg:

15.7. Kas abi makstakse otse asjaomasele ettevõtjale?

☐ Jah ☐ Ei

15.8. Kinnitage, et abi ei tohi anda, kui leitakse, et abisaaja tekitas taudi tahtlikult või hooletuse tõttu.

☐ Jah ☐ Ei

Kui vastus on jaatav, märkige palun sätted, milles on sätestatud punkti 15.8 kohane tingimus:

15.9. Palun esitage võimalikult täpne hinnang võimalike abisaajate kantud kahjude kohta:

15.10. Märkige palun, millised järgmistest kuludest on rahastamiskõlblikud. Kulud, mis on seotud järgmisega:

☐ a) tervisekontrollid, analüüsid, testid ja muud kontrollimeetmed;

☐ b) vaktsiini, ravimite, loomade raviks vajalike ainete ostmine, säilitamine, kasutamine või jaotamine;

☐ c) loomade hukkamine, tapmine ja hävitamine;

☐ d) loomsete saaduste ning loomadega seotud toodete hävitamine;

☐ e) majapidamise ja seadmete puhastamine ja desinfitseerimine;

☐ f) kahju seoses loomade tapmise, hukkamise või hävitamisega ning loomsete saaduste ja loomadega seotud toodete hävitamisega turuväärtuse piires, mis oleks saadud juhul, kui taud ei oleks neid tabanud;

☐ g) saamata jäänud tulu seoses varude taastamise raskustega;

☐ h) muud vesiviljeluse loomataudide tõttu kantud kulud.

Punkti h puhul märkige kulud ja põhjendage, miks sellised kulud peaksid rahastamiskõlblikud olema.

Pange tähele, et suuniste punkti 110 alapunkti h kohaselt on muud kui punktides a–g osutatud kulud rahastamiskõlblikud üksnes erakorralistel ja nõuetekohaselt põhjendatud juhtudel.

15.11. Kas abi ja mis tahes muud kahju hüvitamiseks saadud maksed, sealhulgas kindlustushüvitised, on kuni 100 % rahastamiskõlblikest kuludest?

☐ Jah ☐ Ei

15.12. Ex ante abikava raamistike puhul kinnitage palun, et liikmesriik täidab suuniste punkti 130 kohast aruandluskohustust.

☐ Jah ☐ Ei

15.13. Esitage mis tahes muu teave, mis on käesoleva punkti alusel asjaomase meetme hindamiseks asjakohane:

16. Maksulaadsetest lõivudest rahastatav abi

See punkt tuleb täita juhul, kui teatatakse abimeetmest, mida rahastatakse sõltumata kalandus- ja vesiviljelustoodete päritolust neile määratud erimaksudest, eelkõige maksutaolistest lõivudest, suuniste punkti 5.5 kohaselt.

16.1. Kas abikava rahastatakse sõltumata kalandus- ja vesiviljelustoodete päritolust neile määratud erimaksudest, eelkõige maksutaolistest lõivudest?

☐ Jah ☐ Ei

Kui vastus on jaatav, esitage palun abikava rahastamise üksikasjad:

16.2. Kas abist saavad kasu nii kodumaised kui ka imporditud tooted?

☐ Jah ☐ Ei

Kui vastus on jaatav, näidake, kuidas kavast saavad kasu nii kodumaised kui ka imporditud tooted:

16.3. Palun näidake, kuidas kasutatakse maksulaadsetest lõivudest saadud vahendeid:

16.4. Esitage mis tahes muu teave, mis on käesoleva punkti alusel asjaomase meetme hindamiseks asjakohane:

17. Tegevusabi äärepoolseimates piirkondades

See punkt tuleb täita juhul, kui teatatakse abimeetmest, mille raames antakse tegevusabi äärepoolseimate piirkondade eraldatusest, saarelisest asendist ja äärepoolseimast asukohast tulenevate eriliste piirangute leevendamiseks, nagu on sätestatud suuniste punktis 5.6.

17.1. Kas abi on tegevusabi äärepoolseimate piirkondade eraldatusest, saarelisest asendist ja äärepoolseimast asukohast tulenevate eriliste piirangute leevendamiseks?

☐ Jah ☐ Ei

Kui vastus on jaatav, kirjeldage antava tegevusabi laadi ja märkige sihtpiirkond/sihtpiirkonnad:

17.2. Palun märkige piirkonna/piirkondade erilised piirangud, mida abiga soovitakse leevendada, ning kirjeldage, kuidas abiga kavatsetakse seda eesmärki saavutada.

Pange tähele, et suuniste punkti 113 alusel võib arvesse võtta üksnes piiranguid, mis tulenevad eraldatusest, saarelisest asendist ja äärepoolseimast asukohast.

17.3. Palun määrake kindlaks erilistest piirangutest tulenevad lisakulud ja nende arvutamise meetod ning näidake, et abi ei lähe kaugemale sellest, mis on vajalik äärepoolseimate piirkondade eriliste piirangute leevendamiseks:

17.4. Kas liikmesriik võtab ülemäärase hüvitamise vältimiseks arvesse ka muid riikliku sekkumise viise, sealhulgas vajaduse korral kalandus- ja vesiviljelustoodetega seotud lisakulude hüvitamist äärepoolseimates piirkondades vastavalt määruse (EL) nr 508/2014 artiklitele 70, 71 ja 72 ning kõnealuse määruse artikli 73 kohaste hüvituskavade rakendamiseks antavat abi?

☐ Jah ☐ Ei

Kui vastus on jaatav, täpsustage palun, kuidas ülemäärast hüvitamist välditakse:

17.5. Esitage mis tahes muu teave, mis on käesoleva punkti alusel asjaomase meetme hindamiseks asjakohane:

18. Muudeks meetmeteks antav abi

See punkt tuleb täita juhul, kui teatatakse abist, mis ei vasta mitte ühelegi suuniste punktis 4 või punktides 5.1–5.6 nimetatud abiliigile, kuid mida liikmesriik kavatseb siiski anda või annab, nagu on sätestatud suuniste punktis 5.7.

18.1. Kas liikmesriik kavatseb anda või annab abi, mis ei vasta mitte ühelegi suuniste punktis 4 või punktides 5.1–5.6 nimetatud abiliigile?

☐ Jah ☐ Ei

18.2. Palun kirjeldage abimeedet ja selle eesmärke üksikasjalikult:

18.3. Esitage lisaks punktides 1–9 esitatud teabele mis tahes muu teave, mis tõendab selgelt, et abi vastab suuniste punkti 3 kohastele põhimõtetele: